ఐఎంఎఫ్‌ కితాబు
IMF
న్యూఢిల్లీ: కార్పొరేట్‌పన్నుల తగ్గింపువల్ల భారత్‌కు పెట్టుబడులు మరింతగా పునరుద్ధరణ జరుగుతుందని ఐఎంఎఫ్‌ వెల్లడించింది. అయితే భారత్‌ ముందు ఎదుర్కొంటున్న దీర్ఘకాలిక సుస్థిరత సమస్యను అధిగమించాలని,ఆర్థికలోటుపరిస్థితిని భర్తీచేసుకోవాల్సి ఉంటుందని వెల్లడించింది. గడచినరెండుత్రైమాసికాల్లో ఆర్ధిక మందగమనం ఉందని, ఆర్థికవ్యవస్థ ఈ ఏడాది 6.1శాతంగా ఉంటుందని, 2020లో 7శాతానికి చేరుకోవచ్చని ఐఎంఎఫ్‌ వెల్లడించింది. మానిటరీ పాలసీ ఉద్దీపనలు, కార్పొరేట్‌ పన్ను తగ్గింపులు వంటివి రానున్న కాలంలో భారత్‌కు పెట్టుబడులను మరింతపెంచుతాయని విదేశీ ఇన్వెస్టర్లను ఆకర్షించగలదని ఐఎంఎఫ్‌ అభిప్రాయపడింది. అయితే భారత్‌ ఎన్‌బిఎఫ్‌సిరంగం సంక్షోభాన్ని పరిష్కరించాల్సి ఉంటుందని వెల్లడించింది. ఆర్థిక యాజమాన్యంపై సంపూర్ణ అవగాహన పెంచేందుకుగాను ఐఎంఎప్‌ ఒక శిక్షణా సంస్థను ఏర్పాటుచేసిందని, ఆయాదేశాలప్రభుత్వ ప్రతినిదులకు శిక్షణ ఇస్తుంని, ప్రభుత్వస్థాయిలో ఆర్థిక యాజమాన్యం మరింత పటిష్టంచేసేందుకు ఈ సంస్థ కృషిచేస్తుందని డిప్యూటి ఎండి గుల్డే వోల్ఫ్‌ వెల్లడించారు. భారత్‌ ఆర్థికవృద్ధి తగ్గినప్పటికీ చేపట్టిన ఆర్థిక సంస్కరణలు రానున్న కాలంలో దేశవిదేశీ పెట్టుబడులను ఆకర్షించేవిధంగా కార్యాచరన అమలుచేయడం ఆర్థికవృద్ధికి దోహదంచేస్తుందని ఐఎఎంఫ్‌ కితాబునిచ్చింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/